|  |
| --- |
|  |
| REPUBLIKA HRVATSKA ZAGREBAČKA ŽUPANIJA  GRAD VELIKA GORICA GRADSKO VIJEĆE |

***Nacrt***

Temeljem članaka 17. i 20. Zakona o tehničkoj kulturi (NN 76/93, 11/94 i 38/09), članka 5. Odluke o kriterijima i rokovima za utvrđivanje programa javnih potreba u tehničkoj kulturi Grada Velike Gorice (Službeni glasnik Grada Velike Gorice 10/18) te članka 33. Statuta Grada Velike Gorice (Službeni glasnik Grada Velike Gorice 1/13), Gradsko vijeće Grada Velike Gorice na svojoj \_\_\_\_ sjednici održanoj \_\_\_\_\_\_\_\_\_\_ godine, donijelo je

# PROGRAM JAVNIH POTREBA U TEHNIČKOJ KULTURI

# GRADA VELIKE GORICE

**ZA 2026. GODINU**

**Velika Gorica, studeni 2025.**

#### UVOD

Javne potrebe u tehničkoj kulturi Grada Velike Gorice utvrđuju se sukladno Zakonu o tehničkoj kulturi (NN 76/93, 11/94 i 38/09) prema mogućnostima Gradskog proračuna te potrebama i postignućima u tehničkoj kulturi Grada Velike Gorice, određenim u programu Zajednice tehničke kulture Grada Velike Gorice i programima njenih udruga članica.

Sredstva za javne potrebe u tehničkoj kulturi Grada Velike Gorice osiguravaju se u Gradskom proračunu za aktivnosti, poslove i djelatnosti značajne za tehničku kulturu Grada Velike Gorice, koje su povezane s djelovanjem Zajednice tehničke kulture, odnosno djelovanjem njenih udruga članica.

Djelatnosti tehničke kulture o javnog interesa za Grad Veliku Goricu su:

* poticanje i promicanje tehničke kulture
* programi odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina
* specifične programi odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina koji obuhvaćaju djecu s posebnim potrebama
* programi prekvalifikacije i dokvalifikacije djelatnika i programi organiziranja inventivnog rada
* organiziranje promaknuća tehnoloških inovacija (izložbi, sajmova i sl.)
* nabava opreme i održavanje objekata tehničke kulture od interesa za Grad Veliku Goricu

Program javnih potreba u tehničkoj kulturi Grada Velike Gorice sukladno članku 4. Odluke o kriterijima i rokovima za utvrđivanje programa javnih potreba u tehničkoj kulturi Grada Velike Gorice (Službeni glasnik Grada Velike Gorice 10/18) predlaže Zajednica tehničke kulture, a donosi Gradsko vijeće Grada Velike Gorice, na prijedlog Gradonačelnika, zajedno s Gradskim proračunom.

Aktivnosti, poslovi i djelatnosti iz Programa javnih potreba u tehničkoj kulturi od značenja za razvoj tehničke kulture na području Grada Velike Gorice su:

1. Programi rada udruga tehničke kulture
2. Program Centra tehničke kulture
3. Programi održavanja objekata za potrebe tehničke kulture
4. Programi smotri, natjecanja i izložbi u tehničkoj kulturi
5. Međunarodna suradnja u tehničkoj kulturi
6. Financiranje tehničke kulture
7. **PROGRAMI RADA UDRUGA TEHNIČKE KULTURE**

Udruge tehničke kulture koje djeluju na području Grada Velike Gorice uključene su u Zajednicu tehničke kulture Grada Velike Gorice. Zajednica je osnovana 1995. godine radi ostvarivanja zajedničkih interesa, usklađivanja programskih aktivnosti, skrbi o unapređivanju stručnog rada i osposobljavanja stručnih djelatnika, unapređenju dostignuća u tehničkoj kulturi te vođenja zajedničke i obvezne dokumentacije udruga članica.

Temeljni ciljevi Zajednice su:

1. poticanje i promicanje svekolike djelatnost tehničke kulture na području Grada Velike Gorice
2. zaštita i promicanje prava građana na slobodno interesno udruživanje u tehničkoj kulturi i prava čovjeka na razvitak osobnosti, te zastupanje i zaštita interesa svojih članova u županijskoj i Hrvatskoj zajednici tehničke kulture i pred ovlaštenim tijelima
3. stvaranje i unaprjeđivanje uvjeta ostvarivanja programa javnih potreba u tehničkoj kulturi kao sastavnice cjelokupnog razvoja tehničke kulture Grada
4. promicanje i unaprjeđivanje stručnog rada i osposobljavanja djelatnika u tehničkoj kulturi
5. omogućavanje znanstvenog i tehničkog opismenjivanja, tehničkog odgoja i obrazovanja, izražavanje stvaralačkih sposobnosti, znanja i vještina građana, posebno darovite djece te podizanje razine tehničke kulture kao dijela opće kulture učinkovitom izvanškolskom podukom
6. pridonošenje općem prihvaćanju znanstvenih, tehničkih i tehnoloških stečevina i stjecanju znanja i sposobnosti za njihovu stvaralačku primjenu po mjeri zakona o održivom razvitku (zaštita okoliša) i čovjeka dostojnog života
7. njegovanje duha zajedništva, vrijednosti i pravila neprofesionalnog tehničkog stvaralaštva, humanosti, snošljivosti, međusobnog poštivanja te suradnje i prijateljstva među ljudima neovisno o njihovoj političkoj, rasnoj, nacionalnoj i vjerskoj pripadnosti i svjetonazoru
8. njegovanje domoljublja u udrugama članicama, naročito u radu s mladima, radi podizanja sposobnosti udruga tehničke kulture u zaštiti Republike Hrvatske
9. poticanje sudjelovanja članova u humanitarnim, ekološkim i drugim akcijama te u pružanju nesebične pomoći u prirodnim, tehnološkim i ostalim nesrećama.

Zajednica tehničke kulture Grada Velike Gorice okuplja 7 udruga tehničke kulture, koje su se vlastitom odlukom o udruživanju udružile u Zajednicu, a koriste prostor dvonamjenskog atomskog skloništa u Velikoj Gorici, Cvjetno naselje 18/A. Zajednica raspolaže opremom za provođenje programa te organizira provođenje programa od zajedničkog interesa udruga članica i općeg interesa građana Velike Gorice.

Zajednicu tehničke kulture Grada Velike Gorice čine sljedećih 7 udruga tehničke kulture:

* *Aeroklub Velika Gorica*
* *Društvo pedagoga tehničke kulture i informatike Velika Gorica (DP TK&INFO)*
* *Radioklub "Velika Gorica"*
* *Informatički klub "VEL\_IK" Velika Gorica*
* *Modelarski aeroklub Velika Gorica*
* *Udruga za tehničku kulturu Turopoljski Tehničari*
* *Oldtimer klub Turopolje*

## *Djelatnosti udruga tehničke kulture od javnog interesa za Grad Veliku Goricu:*

* Popularizacija zrakoplovne djelatnosti i izobrazbe mladih kadrova u zrakoplovstvu. Provedba zrakoplovnih natjecanja u zemlji i inozemstvu. Uređenje i održavanje vlastitog letjelišta u Buševcu. Školovanje pilota jedriličara. Organizacija tradicionalnog međunarodnog susreta zrakoplovaca, «Dana otvorenih vrata». Održavanje K-7 kup-a – natjecanja u preciznom slijetanju i sudjelovanje u organizaciji zrakoplovne priredbe AIRVG – zrakoplovni dan u Velikoj Gorici.
* Potpora strukovnom organiziranju pedagoga tehničke kulture iinformatike. Osposobljavanje za stjecanje tehničkih, tehnoloških i informatičkih znanja i vještina učenika srednjih i osnovnih škola, učitelja i drugih zainteresiranih građana. Organizacija seminara, stručnih skupova te radionica iz tehničke kulture, robotike i informatike. Sudjelovanje u organizaciji gradskih i županijskih natjecanja, susreta i smotri iz Tehničke kulture i Informatike. Davanje potpore članovima udruge za vrijeme sudjelovanja na seminarima i drugim stručnim skupovima u organizaciji Ministarstva znanosti i obrazovanja, Agencije za odgoj i obrazovanje, HSPTK, HIS, HZTK, itd. Davanje potpore klubovima mladih tehničara u osnovnim školama te po potrebi organizacija posebnih programa. Organiziranje Zimske škole informatike, s ciljem upoznavanja učenika s osnovama informatike i programiranja u programskim jezicima. Sudjelovanje u provedbi informatičke edukacije nezaposlenih osoba u suradnji s Hrvatskim zavodom za zapošljavanje – Ispostava Velika Gorica. Sudjelovanje u organizaciji gradskog natjecanja «Sigurno u prometu».
* Razvitak i promidžba radioamaterizma, radiogoniometrije, elektronike, elektrotehnike, antenskih sustava, radiokomunikacije i radiotelegrafije putem tečaja za radioamatere konstruktore početnike i napredne. Organiziranje tečaja za radio-goniometriste ARG – «Lov na lisicu» namijenjenog učenicima i tečaja za radioamatere operatore P i A razreda. Sudjelovanje na domaćim i međunarodnim natjecanjima u svim kategorijama, IOTA natjecanju te Ljetnoj školi ARG-a. Nabava potrebne opreme za radioamatere. Sudjelovanje u humanitarnim, ekološkim, prirodnim i tehnološkim aktivnostima.

## Širenje informatičke pismenosti kroz druženje učenika s područja Grada Velike Gorice i okolice. Organiziranje rada kroz Sekciju za pripremu učenika za natjecanja u programiranju (LOGO, PYTHON), Sekciju za pripremu učenika za natjecanja u robotici (LEGO, FISCHERTECHNIK, mBot, Maqueen, micro:bit). Organiziranje stručnih predavanja i davanje potpore odlasku na stručna predavanja i skupove u organizaciji Hrvatskog saveza informatičara, HZTK, CarNet, HROBOS i IRIM-a. Potpora stručnog usavršavanja članova na Ljetnim i Zimskim školama informatike te natjecanjima u znanju iz programiranja, robotike i automatike.

* Poticanje i okupljanje građana koji se bave zrakoplovnim modelarstvom, te amaterskog rada na odgoju i tehničkom obrazovanju zrakoplovnog pomlatka. Organizacija modelarskih radionica za početnike i praktične obuke na izradi zrakoplovnih modela. Sudjelovanje na natjecanjima u akrobatskom letenju radio upravljanih modela klase F3A, F3M, a za mlađe članove sudjelovanje i organizacija dvoranskih aktivnosti u akrobatskom letu radio upravljanih modela zrakoplova discipline F3P. Nastupanje i prezentacija zrakoplovnog modelarstva na modelarskim aeromitinzima i raznim događanjima u tehničkoj kulturi. Nabava aviomodelarske opreme, alata i materijala, te uređenje nove modelarske piste.
* Razvitak tehničkog stvaralaštva i inovativnog rada s darovitom djecom i građanima u području informatike i računalstva, modelarstva, maketarstva, robotike, automatike, modelarstva i fotografije te prirodnih i kulturnih vrijednosti i pedagogije tehničke kulture.
* Promicanje, razvitak i unapređenje, sakupljanje i očuvanje svih vrsta cestovnih vozila kako bi se spriječilo njihovo propadanje i uništavanje, kao i predstavljanje baštine tehničke kulture na području Zagrebačke županije te unapređenje zaštita okoliša kroz sljedeće aktivnosti: Noć muzeja – classics car, Studijsko edukativno putovanje u Mannheim, Dan Srednje strukovne škole Velika FGorica, Les festival oldtimera, Izložba oltimera na Chill Grill u Novom Čiču, Međunarodno natjecanje oldtimer vozila i motorkotača, Turopoljski relly i Oldtimer show – Turopolje 2026.

## PROGRAM CENTRA TEHNIČKE KULTURE

Centar tehničke kulture je organizacijska jedinica Zajednice tehničke kulture Grada Velike Gorice. Zadatak Centra je okupljanje djece i mladih koji pokazuju izrazite sposobnosti u određenoj grani tehnike. Kroz rad Centra zadovoljavaju se Zakonom utvrđene potrebe rada s djecom i mladima te ostvaruju temeljne pretpostavke okupljanja građana u raznovrsnim programima koje provode udruge tehničke kulture. U tom cilju Centar organizira provedbu programa u području informatike, foto-video tehnike, robotike, radiotehnike i elektronike, a kao oblik šire organizacije u njemu se provode Ljetna i Zimska škola informatike. Radom Centra koordinira voditelj, koji je u pravilu tajnik Zajednice, a surađuje s osnovnim i srednjim školama u organiziranju izvannastavnih i izvanškolskih aktivnosti te usmjerava darovite učenike na rad u Centru.

Program Centra tehničke kulture obuhvaća slijedeće grane tehničkih aktivnosti:

* *informatičke radionice (rad s darovitim i ostalim zainteresiranim učenicima)*
* *robotiku*
* *aviomodelarske i automodelarske radionice*
* *foto-video tehniku*
* *radiotehniku i elektroniku*
* *škole informatike, robotike i elektronike za učenike i učitelje tehničke kulture u osnovnim školama*
* *očuvanje i predstavljanje starodobnih vozila - oldtimera*

Izbor programa u 2026. godini ovisit će o interesu polaznika te potrebama i uvjetima za razvoj određenih područja tehničke kulture. Stručni voditelji će definirati program i razraditi aktivnosti po skupinama uvažavajući predznanje, dob i sklonost polaznika. Pored organiziranog programa skupnog rada, djeca i mladi mogu u Centru provoditi svoje slobodno vrijeme, a u zimskom razdoblju organizirat će se 25. Zimska škola informatike. Zadaća Zimske škole informatike je okupiti učenike osnovnih škola koji će se radom u informatičkim kabinetima, na posebnim informatičkim sadržajima, pripremati za natjecanje.

1. **PROGRAMI ODRŽAVANJA OBJEKATA ZA POTREBE TEHNIČKE KULTURE**

## *3.1. Prostor dvonamjenskog skloništa, Cvjetno naselje 18/A*

Prostor dvonamjenskog skloništa koriste sve udruge tehničke kulture stalno ili povremeno za realizaciju svojih programa rada, a sredstva za njegovo održavanje i druge materijalne troškove osiguravaju se u Gradskom proračunu putem Zajednice tehničke kulture Grada Velike Gorice.

* 1. Letjelište u Buševcu

Na letjelištu u Buševcu uređeni su neophodni sanitarni i skladišni prostori, parkiralište te prilazna cesta do tri kontejnera, izgrađena je vodovodna mreža do objekata te sanitarna jama. Izgrađen je hangar za smještaj jedrilica, kao i postavljen stambeni kontejner za alat i pribor za potrebe aviomodelara. Objekti su legalizirani, a radi sigurnosti postavljen je i video nadzor. Izvršene su sve predradnje i pokrenut postupak priključenja hangara, sanitarnog čvora i terenske učionice na električnu mrežu.

1. PROGRAMI SMOTRI, NATJECANJA I IZLOŽBI U TEHNIČKOJ KULTURI

S ciljem da se javnosti pokažu rezultati u pojedinim granama tehnike te predstave pojedinci i udruge tehničke kulture, svake godine organiziraju se susreti učenika osnovnih i srednjih škola. Stoga se organiziraju natjecanja i smotre tehničkog stvaralaštva mladih i Dani mladih informatičara (na državnoj i županijskoj razini), kao i Festival tehničke kulture. Također, Zajednica je aktivno uključena u provedbu gradskih akcija i manifestacija.

1. MEĐUNARODNA SURADNJA U TEHNIČKOJ KULTURI

Zajednica tehničke kulture Grada Velike Gorice i njene udruge članice, u skladu sa svojim rezultatima te tehničkim i financijskim mogućnostima, sudjeluju na međunarodnim natjecanjima i smotrama tehničkog stvaralaštva, čime potiču međunarodnu suradnju između srodnih udruga tehničke kulture.

1. FINANCIRANJE TEHNIČKE KULTURE

U proračunu Grada Velike Gorice predviđena su sredstva za programe Zajednice tehničke kulture Grada Velike Gorice i programe rada njenih udruga članica te djelovanje Centra tehničke kulture. Sredstva će se u 2026. godini raspoređivati udrugama tehničke kulture uz uvažavanje zakonskih odredbi i Odluke o kriterijima i rokovima za utvrđivanje programa javnih potreba u tehničkoj kulturi Grada Velike Gorice (Službeni glasnik Grada Velike Gorice 10/18).

U tu svrhu, gradonačelnik će potpisati Ugovor o dodjeli sredstava za financiranje javnih potreba u tehničkoj kulturi za 2026. godinu.

## Ukupna sredstva potrebna za realizaciju Programa javnih potreba u tehničkoj kulturi Grada Velike Gorice za 2026. godinu iznose 60.000,00 EUR.

## 

## 

**PREDSJEDNIK GRADSKOG VIJEĆA**

Darko Bekić, univ.spec.pol.