|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Odluka o određivanju metodologije, nadležne osobe i načina utvrđivanja količine komunalnog biootpada |
| **Nositelj izrade nacrta akta (gradsko upravno tijelo koje je provelo savjetovanje)** | Upravni odjel za prostorno planiranje, graditeljstvo i zaštitu okoliša |
| **Vrijeme trajanja savjetovanja** | 14.10.2025. do 13.11.2025. |
| **Metoda savjetovanja** | Internetsko savjetovanje |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | Red. br. |  |  |  |  | | Predstavnici javnosti (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem |
| 1. | Zoran Lovrić | Članak 7. | U članku 7. dodati obvezu VG Čistoće da jednom godišnje javno objavi sažetak podataka o količinama odvojeno prikupljenog i kompostiranog biootpada po zonama (urbano/ruralno) na mrežnim stranicama Grada i VG Čistoće. | Prijedlog se ne prihvaća.  VG Čistoća d.o.o. obvezna je dostavljati Gradskom vijeću redovita godišnja izvješća o količinama prikupljenog otpada, uključujući biootpad. Ta je obveza propisana čl. 34. Odluke o načinu pružanja javne usluge sakupljanja komunalnog otpada na području Grada Velike Gorice od 9. listopada 2025. godine (KLASA: 024-01/2025-04/81, URBROJ: 238-31-02-2025-1).  Navedena izvješća sadržavaju sve relevantne podatke, a budući da se dostavljaju Gradskom vijeću, predstavljaju javno dostupan dokument. Stoga se informacija o količinama odvojeno prikupljenog i kompostiranog biootpada već nalazi u sustavu javnih podataka. |
|  |  | Članak 4. | U članku 4. propisati uspostavu evidencije korisnika koji kompostiraju biootpad putem godišnje prijave ili digitalnog obrasca, uz mogućnost poticaja za sudjelovanje u sustavu. | Prijedlog se ne prihvaća.  VG Čistoća d.o.o. vodi službenu internu evidenciju korisnika koji kompostiraju biootpad u kućanstvima, što je potrebno za izračun količina komunalnog biootpada koji se reciklira na izvoru. S obzirom na propise o zaštiti osobnih podataka (GDPR), takva evidencija ne može biti javno objavljena u obliku koji sadrži osobne podatke ili identifikacijske informacije o pojedinačnim korisnicima.  Međutim, moguće je i dopušteno objavljivati agregirane podatke, odnosno ukupan broj korisnika koji kompostiraju, bez navođenja njihovih imena ili adresa. Iz tog razloga nije potrebno uvoditi novu obvezu godišnje prijave putem obrasca, budući da se sustav evidentiranja već provodi. |
|  |  | Članak 6. | Iza članka 6. dodati novi članak kojim se Grad Velika Gorica i VG Čistoća obvezuju na provedbu edukativno-informativnih aktivnosti o pravilnom odvajanju i kompostiranju biootpada (radionice, terenske akcije, informativni materijali). | Prijedlog se ne prihvaća.  Grad Velika Gorica i VG Čistoća d.o.o. već su, temeljem zakona i općih akata koji uređuju postupanje s komunalnim otpadom, obvezni provoditi edukativne i informativne aktivnosti vezane uz pravilno odvajanje otpada, uključujući biootpad i kućno kompostiranje.  Radi se o redovitim aktivnostima koje se provode izvan okvira ove Odluke. Zbog toga nije potrebno niti svrhovito u ovoj Odluci uvoditi dodatnu odredbu o edukaciji, budući da su takve obveze već propisane drugim aktima i provode se kontinuirano. |