PRIJEDLOG

Na temelju članka 17. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 144/22), članka 41. stavka 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“, broj 66/21) i članka 33. Statuta Grada Velike Gorice (Službeni glasnik Grada Velike Gorice 1/21), Gradsko vijeće Grada Velike Gorice na svojoj \_\_\_\_\_\_\_sjednici održanoj dana \_\_\_\_\_\_2025. godine donosi

**ODLUKU**

**o određivanju pravnih osoba od interesa za sustav civilne zaštite na području Grada Velike Gorice**

**Članak 1.**

Ovom Odlukom određuju se pravne osobe od interesa za sustav civilne zaštite na području Grada Velike Gorice, njihove zadaće i kapaciteti, s ciljem pripremanja i organiziranja provedbe mjera i aktivnosti u sustavu civilne zaštite te sudjelovanja u otklanjanju posljedica katastrofa i velikih nesreća.

**Članak 2.**

Pravne osobe od interesa za sustav civilne zaštite na području Grada Velike Gorice su pravne osobe koje su svojim proizvodnim i uslužnim djelatnostima te materijalnim, ljudskim i drugim resursima najznačajniji nositelji tih djelatnosti na području Grada Velike Gorice.

**Članak 3.**

Popis pravnih osoba od interesa za sustav civilne zaštite sadržan je u Prilogu koji je sastavni dio ove Odluke.

**Članak 4.**

Pravnim osobama iz članka 3. ove Odluke, izvršno tijelo Grada Velika Gorice će dostaviti Odluku o određivanju pravnih osoba od interesa za sustav civilne zaštite Grada Velike Gorice, kao i izvod iz Plana djelovanja civilne zaštite, koji sadrži točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

**Članak 5.**

Pravne osobe od interesa za sustav civilne zaštite sudjeluju u provedbi mjera i aktivnosti u sustavu civilne zaštite ljudskim snagama i materijalnim resursima u skladu sa zadaćama koje su dobile ovom Odlukom i koje će razraditi kroz svoje operativne planove.

Operativne planove pravne osobe od interesa za sustav civilne zaštite dužne su izraditi u skladu s člankom 43. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) temeljem zadaća iz ove Odluke. Jedan primjerak operativnog plana pravne osobe od interesa za sustav civilne zaštite dužne su dostaviti Gradu Velika Gorica.

**Članak 6.**

Dodatni sudionik u uspješnom funkcioniranju sustava civilne zaštite na području Grada Velike Gorice je Lovačka udruga „Srna“ Velika Gorica, Ulica 153. brigade Hrvatske vojske, a za potrebe pregleda i sanacije terena u slučaju epizootija. Udruga ne izrađuje operativni plan, ali je u roku od mjesec dana od dana primitka ove Odluke te nakon svake promjene dužna dostaviti podatke propisane člankom 42. stavak 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“, broj 66/21).

**Članak 7.**

Grad Velika Gorica će pravnim osobama podmiriti stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a temeljem poziva za mobilizaciju stožera civilne zaštite. Isto će se regulirati ugovorom o međusobnoj suradnji.

**Članak 8.**

Ova Odluka stupa na snagu prvog dana od dana objave u Službenom glasniku Grada Velike Gorice.

Stupanjem na snagu ove odluke prestaje važiti Odluka o određivanju pravnih osoba od interesa za sustav civilne zaštite na području Grada Velike Gorice (Službeni glasnik Grada Velike Gorice, broj 1/2021).

KLASA:

URBROJ:

Velika Gorica, 2025.

PREDSJEDNIK GRADSKOG VIJEĆA

Darko Bekić, univ.spec.pol.

Prilog

|  |  |  |
| --- | --- | --- |
| 1. **OSIGURAVANJE MEHANIZACIJE** | | |
| **RBR** | **PRAVNA OSOBA** | **ZADAĆE** |
| 1 | Hidrel d.o.o., Velikogorička bb, Novo Čiče | Osiguravanje mehanizacije |
| 2 | Gradel d.o.o., Velikogorička ulica 10a, Vukovina | Osiguravanje mehanizacije |
| 3 | Lapor d.o.o., Ulica kralja Zvonimira 5, Velika Gorica | Osiguravanje mehanizacije |
| 4 | Beton rad d.o.o., Rakitovec 242a, Rakitovec | Osiguravanje mehanizacije |
| 5 | PPS Galeković d.o.o., Ulica braće Radić 199a, Mraclin | Osiguravanje mehanizacije |
| 6 | Drvo prom d.o.o., Rakitovec 244, Rakitovec | Osiguravanje mehanizacije |
| 7 | Kova d.o.o. Ulica braće Radić 122, Mraclin | Osiguravanje mehanizacije |

|  |  |  |
| --- | --- | --- |
| 1. **OSIGURAVANJE KOMUNIKACIJE** | | |
| 1 | City radio, Zagrebačka ulica 19, Velika Gorica | pružanje audio i audiovizualnih medijskih usluga |
| 2 | Radio Banovina, Ulica Jurja Dobrile 48, Velika Gorica | pružanje audio i audiovizualnih medijskih usluga |
| 3 | HEP Pogon Velika Gorica, Ulica Slavka Kolara 17, Velika Gorica | Osiguravanje električne mreže |

|  |  |  |
| --- | --- | --- |
| 1. **OSIGURAVANJE PRIJEVOZA** | | |
| 1 | Zračna luka dr. Franjo Tuđman, Ulica Rudolfa Fizira 21, Velika Gorica | Prijevoz i prijam pomoći |
| 2 | ZET d.o.o., Ispostava Velika Gorica, Zagrebačka ulica 42, Velika Gorica | Prijevoz |
| 3 | VG bus, Mate Bedeka 23, Vukovina | Prijevoz |

|  |  |  |
| --- | --- | --- |
| 1. **ZBRINJAVANJE STANOVNIŠTVA** | | |
| 1 | Pučko otvoreno učilište Velika Gorica, Zagrebačka ulica 37, Velika Gorica | Zbrinjavanje stanovništva |
| 2 | OŠ Jurja Habdelića, Školska ulica 1, Velika Gorica | Zbrinjavanje stanovništva |
| 3 | OŠ Eugena Kvaternika, Školska ulica 4, Velika Gorica | Zbrinjavanje stanovništva |
| 4 | OŠ Eugena Kumičića, Ulica Josipa Pucekovića 4, Velika Gorica | Zbrinjavanje stanovništva |
| 5 | OŠ Nikole Hribara, Ulica Ruđera Boškovića 11, Velika Gorica | Zbrinjavanje stanovništva |
| 6 | OŠ Ščitarjevo, Ščitarjevo 104, Ščitarjevo | Zbrinjavanje stanovništva |
| 7 | OŠ Velika Mlaka, Ulica Brune Bušića 7, Velika Mlaka | Zbrinjavanje stanovništva |
| 8 | OŠ Vukovina, Gornje Podotočje 54, Gornje Podotočje | Zbrinjavanje stanovništva |
| 9 | OŠ Novo Čiče, Trg Antuna Cvetkovića 27, Novo Čiče | Zbrinjavanje stanovništva |
| 10 | Srednja strukovna škola Velika Gorica, Ulica kralja Stjepana Tomaševića 21, Velika Gorica | Zbrinjavanje stanovništva |
| 11 | Veleučilište Velika Gorica. Zagrebačka ulica 5, Velika Gorica | Zbrinjavanje stanovništva |

|  |  |  |
| --- | --- | --- |
| 1. **OPSKRBA LIJEKOVIMA** | | |
| 1 | Ljekarne Kenfelj, Zagrebačka ulica 1, Velika Gorica | Opskrba lijekovima |
| 2 | Farmacia, Ullica Andrije Kačića Miošića 24, Velika Gorica | Opskrba lijekovima |
| 3 | Ljekarne Zagrebačke županije, Podružnica 1, Ulica Matice hrvatske 5, Velika Gorica | Opskrba lijekovima |
| 4 | Ljekarne Zagrebačke županije, Podružnica 2, Trg kralja Petra Krešimira IV 7, Velika Gorica | Opskrba lijekovima |
| 5 | Ljekarne Zagrebačke županije, Podružnica 3, Ulica kralja Zvonimira 5, Velika Gorica | Opskrba lijekovima |

|  |  |  |
| --- | --- | --- |
| 1. **OPSKRBA HRANOM** | | |
| 1 | Distributivni centar za voće i povrće d.o.o., Rakitovec 244b, Rakitovec | Opskrba hranom |
| 2 | Frutiko group d.o.o., Velikogorička ulica 37a, Staro Čiče | Opskrba hranom |
| 3 | SPAR supermarket, Ulica Matice Hrvatske 22, Velika Gorica | Opskrba hranom i pićem |
| 4 | INTERSPAR Hipermarket, Rakarska 13, Velika Gorica | Opskrba hranom i pićem |
| 5 | Konzum d.d., Marina Getaldića 1, Velika Gorica | Opskrba hranom i pićem |
| 6 | Kaufland d.o.o., Ulica kneza Ljudevita Posavskog 51, Velika Gorica | Opskrba hranom i pićem |
| 7 | Lidl Hrvatska, Ulica kneza Ljudevita Posavskog 55,Velika Gorica | Opskrba hranom i pićem |
| 8 | Eurospin Hrvatska, Ulica Jurja Dobrile 1a, Velika Gorica | Opskrba hranom i pićem |
| 9 | KTC Robni centar, Trg kralja Petra Krešimira IV 29, Velika Gorica | Opskrba hranom i pićem |
| 10 | Plodine d.d., Ulica kneza Ljudevita Posavskog 47,Velika Gorica | Opskrba hranom i pićem |
| 11 | Plodinec d.o.o., Ulica Seljine brigade 43, Staro Čiče | Opskrba hranom i pićem |
| 12 | Mlin Pukanić, Kurilovečka 176, Velika Gorica | Opskrba hranom i pićem |

|  |  |  |
| --- | --- | --- |
| 1. **PRIPREMA HRANE** | | |
| 1 | Restoran „Medanović Weddings & Events“, Ulica Glavna i Desni odvojak 2, Okuje | Priprema hrane |
| 2 | Restoran „Odranski ribič“, Ulica Franje Lučića 80, Kuče | Priprema hrane |
| 3 | Restoran „Grof“, Malobunska cesta 35, Mala Buna | Priprema hrane |
| 4 | Restoran „Crni grozd“, Kurilovečka 130, Velika Gorica | Priprema hrane |
| 5 | Restoran „Pivnica Turopolje“, Trg kralja Petra Krešimira IV 29, Velika Gorica | Priprema hrane |
| 6 | Restoran „Mon Ami“, Trg kralja Tomislava 26, Velika Gorica | Priprema hrane |
| 7 | Pizzeria Gavran, Zagrebačka ulica 122, Velika Gorica | Priprema hrane |
| 8 | Bistro „Jadran“, Kolodvorska 67, Velika Gorica | Priprema hrane |
| 9 | Bistro grill „Pastuh“, Ulica Hrvatske bratske zajednice 78, Velika Gorica | Priprema hrane |
| 10 | Bistro „Kaktus“, Kolodvorska 12, Velika Gorica | Priprema hrane |
| 11 | Slastičarna „Memy“, Zagrebačka 22, Velika Gorica | Priprema hrane |
| 12 | MTG „Matković“, Ključićka cesta 33, Ključić brdo | Priprema hrane |
| 13 | 268 Burgers & Pizza, Kolodvorska 38, Velika Gorica | Priprema hrane |
| 14 | Gostionica „Gorička klet“, Ulica braće Radić 1, Velika Gorica | Priprema hrane |
| 16 | Restoran „Batak“, Matije Slatinskog 9, Velika Gorica | Priprema hrane |
| 17 | Restoran i Pizzeria „Mirmi“, Ulica Nikole Kramarića 5, Velika Mlaka | Priprema hrane |
| 18 | Bistro i Pizzeria „PapaMo“, Pleška ulica 105, Velika Gorica | Priprema hrane |
| 19 | Restoran „Gradski podrum“, Trg kralja Tomislava 34, Velika Gorica | Priprema hrane |
| 20 | Hayat grill&bar, Ulica Nikole Tesle 70, Velika Gorica | Priprema hrane |

|  |  |  |
| --- | --- | --- |
| 1. **SMJEŠTAJ STANOVNIŠTVA** | | |
| 1 | Hotel „Time“, Kolodvorska 64/2, Velika Gorica | Smještaj i priprema hrane |
| 2 | Hotel „Garden Hill“, Rakarska ulica 1a, Velika Gorica | Smještaj i priprema hrane |
| 3 | Hotel „Dream“, Fausta Vrančića 12, Velika Gorica | Smještaj i priprema hrane |
| 4 | Hotel „Phoenix“, Velikogorička ulica 10, Staro Čiče | Smještaj i priprema hrane |
| 5 | Hotel „Pleso“, Mikulčićeva 7a, Velika Gorica | Smještaj i priprema hrane |
| 6 | Hotel „Royal Airport“, Šandora Brešćenskog 8, Velika Gorica | Smještaj i priprema hrane |
| 7 | Sobe „Bijela ruža“, Trg kralja Tomislava 38, Velika Gorica | Smještaj |
| 8 | Chop Old House Hotel & Restaurant, Trg kralja Tomislava 8, Velika Gorica | Smještaj i priprema hrane |

|  |  |  |
| --- | --- | --- |
| 1. **ANIMALNA ASANACIJA TERENA** | | |
| 1 | Veterinarska stanica Velika Gorica, Sisačka ulica 39, Velika Gorica | Zbrinjavanje uginulih životinja |